
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 348 

12 Απριλίου 1994 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1046 

Καθορισμός των ορίων του αιγιαλού και δημιουργία ζώνης 
παραλίας στη θέση «ΠΡΑΣΣΑ» κοινότητας Κάσπακα, 
νήσου Λήμνου Νομού Λέσβου. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας», όπως τροποποι¬ 
ήθηκαν και συμπληρώθηκαν με τις διατάξεις: 

α)Τουάρθρ. 13τουΝ. 1078/1980 και β) του άρθρου 23 
του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου 
Β’ της 0 208/181/26.4.1982 (ΦΕΚ 214/26.4.1982 τ.Β') 
κοινής απόφασης των Υπουργών Προεδρίας Κυβερνή- 
σεως και Οικονομικών «Αναμόρφωση Συλλογικών Οργά¬ 
νων Γνωμοδοτικής και Αποφασιστικής αρμοδιότητας του 
Υπουργείου Οικονομικών». 

3. Την από 25.6.1992 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμ- 
μοληψίας, που καθόρισε τα όρια του αιγιαλού και της πα¬ 
ραλίας στην περιοχή ΠΡΑΣΣΑ, Κοινότητας Κάσπακα, νή¬ 
σου Λήμνου Νομού Λέσβου, και τα από Νοέμβριο 1991 και 
Αύγουστο 1991 τοπογραφικά διαγράμματα, με κλίμακα 
1:500 (σε 2 φύλλα), των Αργυρώς Κοντοπούλου και Ανα¬ 
στασίου Μπίθα αντίστοιχα, Τοπογράφων Μηχανικών, που 
ελέχθηκαν την 25.2.1992 για την ακρίβεια της αποτύπω¬ 
σης, από τον Ιωάννου Βασίλειο, Τοπογράφο Μηχανικό, 
του γραφείου Μηχανικού Λήμνου και θεωρήθηκαν την ίδια 
μέρα από τον Μιχαήλ Σιγάλα, Προϊστάμενο της Δ.Τ.Υ. Ν. 
Λέσβου. 

4. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο Φ.544.5/577/93/Σ. 1219/ 
17.8.1993 έγγραφό του. 

5. Τις διατάξεις του άρθρου 1 της παρ. 1 του Ν. 3200/ 
1955 (ΦΕΚ 97/Α71955) «περί διοικητικής αποκεντρώ- 
σεως, σε συνδυασμό με τις διατάξεις του από 28.6.1955 
Β.Δ. «περί εξαιρέσεως από της κατά το άρθρον 1 παρ. 1 
του Ν. 3200/1955 αρμοδιότητος των Νομαρχιών, αντικει¬ 
μένων τινων αρμοδιότητος του Υπουργού Οικονομικών», 
του Β.Δ. 704/1970 και του άρθρου 1 παρ. 5 του Π.Δ. 71 / 


1994, για μεταβίβαση αρμοδιοτήτων του Υπουργού Οικο¬ 
νομικών στους Νομάρχες στις περιφερειακές αρχές δια- 
νομαρχιακού επιπέδου, αποφασίζουμε: 

Επικυρώνουμε την από 25.6.1992 έκθεση της Επιτρο¬ 
πής καθορισμού των ορίων του αιγιαλού και παραλίας και 
θέσεων αμμοληψίας, που καθόρισε τα όρια του αιγιαλού, 
και της παραλίας στην περιοχή ΠΡΑΣΣΑ, κοινότητας Κά¬ 
σπακα, νήσου Λήμνου Νομού Λέσβου και τα από Νοέμβριο 
1991 και Αύγουστο 1991, τοπογραφικά διαγράμματα με 
κλίμακα 1:500 (σε 2 φύλλα), των Αργυρώς Κοντοπούλου 
και Αναστασίου Μπίθα αντίστοιχα, Τοπογράφων Μηχανι¬ 
κών, που ελέχθηκαν την 25.2.1992 για την ακρίβεια της 
αποτύπωσης, από τον Ιωάννου Βασίλειο, Τοπογράφο Μη¬ 
χανικό του Γραφείου Μηχανικού Λήμνου και θεωρήθηκαν 
την ίδια μέρα από τον Μιχαήλ Σιγάλα, Προϊστάμενο της 
Δ.Τ.Υ. Ν. Λέσβου, επί του οποίου η πιο πάνω Επιτροπή κα¬ 
θόρισε τα όρια του αιγιαλού, με κόκκινη συνεχή πολυγω¬ 
νική γραμμή, στη περιοχή ΠΡΑΣΣΑ, Κοινότητας Κάσπακα 
νήσου Λήμνου Νομού Λέσβου και τα όρια της παραλίας, με 
συνεχή κίτρινη πολυγωνική γραμμή στην ίδια θέση. 

Η απόφαση αυτή, με την έκθεση της Επιτροπής και το 
διάγραμμα, να δημοσιευθούν στην Εφημερίδα της Κυβερ- 
νήσεως. 

Μυτιλήνη, 21 Μαρτίου 1994 
Ο Νομάρχης 

ΕΜΜΑΝΟΥΗΛ ΘΕΟΔΩΡΙΔΗΣ 


ΕΛΛΗΝΙΚΗ ΔΗΜΟΚΡΑΤΙΑ Μύρινα, 25 Ιουνίου 1992 
ΝΟΜΑΡΧΙΑ ΛΕΣΒΟΥ 
ΚΤΗΜΑΤΙΚΗ ΥΠΗΡΕΣΙΑ 

ΕΚΘΕΣΗ 

Επιτροπής καθορισμού ορίων αιγιαλού και παραλίας και 
θέσεων αμμοληψίας, δια τον καθορισμό το πρώτον, 
των ορίων του αιγιαλού και της παραλίας, στην περιοχή 
ΠΡΑΣΣΑ, κοινότητας Κάσπακα, της νήσου Λήμνου Νο¬ 
μού Λέσβου. Ενδιαφερόμενη η κοινότητα Κάσπακα. 

Στη Μύρινα, την 25.6.1992 οι υπογεγραμμένοι: 

1. Σπυρίδων Καρδακάρης, Προϊστάμενος της Κτηματι¬ 
κής Υπηρεσίας Λέσβου, ως Πρόεδρος, 

2. Μιχάλης Σιγάλας, Προϊστάμενος Δ/νσηςΤεχν. Υπηρ. 
Νομού Λέσβου, ως μέλος, 

3. Βασίλειος Τσέτουρας, Υποπλοίαρχος Λ.Σ., Λιμενάρ¬ 
χης Μύρινας, ως μέλος, 

αποτελούντες την Επιτροπή καθορισμού ορίων αιγ. και 
παρ. και θέσεων αμμοληψίας, δυνάμει των άρθρων 74 και 
75 του Π.Δ. 636/77, σε συνδυασμό με την κ.υ.α. 0.208/ 
181/26.4.82 (ΦΕΚ 214/26.4.82 τ.Β') των Υπουργών 
Προεδρίας της Κυβερνήσεως και Οικονομικών και της 
4206/13.12.1990 απόφασης Νομάρχη Λέσβου, συγκλη- 
θείσα με την 2608/24.6.1992 πρόσκληση του Προέδρου 
της, μεταβήκαμε επί τόπου στην προαναφερόμενη πε¬ 
ριοχή, την 24.6.1993. 

Λαβόντες υπόψη: 

α. Το με Α.Π. 820/29.11.1991 έγγραφο της Κοινότητας 
Κάσπακα, νήσου Λήμνου, με το οποίο ζητάται ο καθορι¬ 
σμός των ορίων αιγιαλού και παραλίας στην ανωτέρω πε¬ 
ριοχή. 

β. Τα υπό των 1) Αργυρώ Κοντοπούλου και 2) Αναστα¬ 
σίου Μπίθα, Τοπογράφων Μηχανικών, συνταχθέντα τους 
μήνες Νοέμβριο και Αύγουστο 1991, με κλίμακα 1:500, 
τοπογραφικά και υψομετρικά διαγράμματα, σε δύο (2) 
φύλλα, ηλεγμένα την 25.2.1992 για την ακρίβεια της απο¬ 
τύπωσης από τον Βασίλειο Ιωάννου, Προϊστάμενο Γρα¬ 
φείου Μηχανικού Λήμνου και θεωρημένο από τον Προϊ¬ 
στάμενο της Δ.Τ.Υ,Ν. Λέσβου Μιχαήλ Σιγάλα, Πολιτικό 
Μηχανικό την ιδία ημέρα. 

γ. Τις διατάξεις του Α.Ν. 2344/40, όπως αυτός τροπο¬ 
ποιήθηκε και συμπληρώθηκε και τις διατάξεις του Ν. 

1337/83 και τις σχετικές προς τούτον Δ.3474/970 ΠΟΛ 
105/29.7.83 και Ν. 505/253 ΠΟΛ 69/30.3.84 διαταγές 
του Υπ. Οικονομικών. 

δ. Την εκ της επιτόπιου μεταβάσεως στην παραπάνω 
περιοχή, σχηματισθείσα αντίληψη περί του πλάτους της 
βρεχομένης ζώνης της ξηράς και των λοιπών συναφών 
στοιχείων, ήτοι: 


I. Ότι η ακτή είναι σε όλο σχεδόν το μήκος της ομαλή, 
κροκαλώδης και αμμώδης, εκτός του νοτίου τμήματός της 
όπου είναι βραχώδης με μεγάλη υψομετρική διαφορά. 

II. Ότι οι άνεμοι που επηρεάζουν είναι Νότιοι- 
Νοτιοδυτικοί, η ένταση των οποίων δύναται να φθάσει τα 
7-8 μποφώρ και το ύψος των κυμάτων τα 3-4 μέτρα, απο¬ 
φασίζει: 

Καθορίζει επί του ως άνω τοπογραφικού διαγράμμα¬ 
τος: 

Α. Με συνεχή κόκκινη πολυγωνική γραμμή, την οριο- 

γραμμή του αιγιαλού, υπό στοιχεία 1,2,3.20, της 

οποίας οι κορυφές εξασφαλίζονται με σταθερά σημεία. 

Β. Με κίτρινη πολυγωνική γραμμή, την οριογραμμή της 
παραλίας, υπό στοιχεία 1*,2’,3'.20\ της οποίας οι κο¬ 

ρυφές εξασφαλίζονται ομοίως με σταθερά σημεία και έχει 
απόσταση 10 μέτρα από την οριογραμμή του αιγιαλού, 
επειδή δεν εξυπηρετούνται οι σκοποί που αναφέρονται 
στο άρθρο 7 του Α.Ν. 2344/40. 

Γ. Τα σημεία 1 και 1' ταυτίζονται με τα πρώτα σημεία 1 
και 1 * του καθορισμένου αιγιαλού (η 484/10.2.1993 από¬ 
φαση Νομάρχη Λέσβου, ΦΕΚ 284/26.3.1993 τ.Δ ). 

Δ. Η εξάρτηση έγινε από το κρατικό τριγωνομετρικό δί¬ 
κτυο. 

Ε. Υπάρχουν κτίσματα εντός της ζώνης της παραλίας, 
τα οποία δεν εξαιρούνται. 

ΣΤ. Δεν βρέθηκαν στοιχεία για την ύπαρξη παλαιού αι- 
γιαλού. 

Η Επιτροπή 
Ο Πρόεδρος 

ΣΠΥΡΟΣ θ. ΚΑΡΔΑΚΑΡΗΣ 
Τα Μέλη 

ΜΙΧΑΗΛ ΣΙΓΑΛΑΣ, ΒΑΣ. ΤΣΕΤΟΥΡΑΣ 

